GUNKUL ออกหุ้นกู้ 2.5 พันลบ.ขายรายใหญ่-สถาบัน 30 ก.ย.-2 ต.ค. นำเงินรีไฟแนนซ์-ทุนหมุนเวียน
GUNKUL ออกหุ้นกู้ 2.5 พันลบ.ขายรายใหญ่-สถาบัน 30 ก.ย.-2 ต.ค. นำเงินรีไฟแนนซ์-ทุนหมุนเวียน
GUNKUL ออกหุ้นกู้ 2.5 พันลบ.ขายรายใหญ่-สถาบัน 30 ก.ย.-2 ต.ค. นำเงินรีไฟแนนซ์-ทุนหมุนเวียน
9 ก.ย. 2562

บริษัท กันกุลเอ็นจิเนียริ่ง จำกัด (มหาชน) หรือ GUNKUL เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562 จำนวนไม่เกิน 2,500 ล้านบาท แบ่งเป็นจำนวนที่เสนอขาย 2,000 ล้านบาท และหุ้นกู้สำรองเพิ่มเติมอีก 500 ล้าบาท อายุ 2 ปี 9 เดือน ครบกำหนดไถ่ถอนปี พ.ศ.2565  มีอัตราดอกเบี้ยคงที่ ร้อยละ 4.50 ต่อปี ชำระดอกเบี้ยทุกๆ 3 เดือนตลอดอายุหุ้นกู้
ทั้งนี้ บริษัทจะเสนอขายหุ้นกู้ดังกล่าวแก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อในระหว่างวันที่ 30 ก.ย.-2 ต.ค.62 ผู้จัดการการจัดจำหน่าย ได้แก่ บล.เอเซีย พลัส  บล.หยวนต้า(ประเทศไทย) บล.เคจีไอ (ประเทศไทย) บล.โนมูระ พัฒนาสิน  บล.คันทรี่ กรุ๊ป  และ บล.เคที ซิมิโก้
โดยบริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้เพื่อใช้ในการชำระคืนหุ้นกู้ที่จะครบกำหนดไถ่ถอนในเดือนต.ค.62 และ/หรือเพื่อใช้รองรับการขยายธุรกิจของบริษัท และ /หรือใช้เป็นเงินทุนหมุนเวียน
อนึ่ง บริษัท ทริส เรทติ้ง จัดอันดับความน่าเชื่อถือของผู้ออกหุ้นกู้ที่ระดับ “BBB” แนวโน้มอันดับเครดิต “Stable” เมื่อวันที่ 21 มี.ค.62